Zvonko (animirana serija)

**Nodi** () jest britansko-američka računarski generisana crtana serija. Napravljena je po knjigama engleskog pisca za djecu Enid Blyton o liku Noddyju. Sadrži muziku i pjesme koje su komponovali Steven Bernstein i Julie Bernstein, uz muzičku režiju Sharon Sampson i Terry Sampson. Premijerno se u Bosni i Hercegovini prikazivala na Federalnoj televiziji od 2008. Sinhronizaciju svih epizoda serije na bosanski jezik radila je Federalna televizija. Uvodna špica je sinhronizovana. U završnoj špici navedene su sve uloge. Ova sinhronizacija objavljena je i na DVD-u.

## Glavni likovi 
* **Nodi** je drveni dječak koji živi u Gradu Igračaka. Iako je opisan kao dijete, sa dječijim osobinama i strahovima, također je glavni taksista Grada Igračaka. Često se uvaljuje u nevolje zbog svog djetinjastog ponašanja, ali mu njegovi prijatelji uvijek pomognu u savladavanju svih problema.
* **Uško** je mudri, bradati patuljak, koji nosi plavi kaput, pantalone sa zelenim prugama, gnomske cipele i dugu crvenu kapu, živi u Mračnoj Šumi. On je očevska figura za Nodija i ostale igračke, uvijek im pomaže oko problema svojom mudrošću. Njegova uzrečica je "Ti smiješni mali Nodi".
* **Meda Tesi** je Nodijeva najbolja drugarica, uvijek spremna da pomogne svakom koga vidi. Nosi roze-belu suknju i roze šešir sa plavim cvijetićima. Živi u roze kući u Gradu Igračaka sa psom Čupkom, njenim vjernim ljubimcem.
* **Čupko** je Meca Tesin ljubimac, koji stalno skače i izaziva nevolje, mada ponekad i spasi dan.
* **Lukavi i Gobo** su zli goblini, koji uvijek prave nevolje stanovnicima Grada Igračaka. Žive u Mračnoj Šumi.
* **Gospodin Gegavi** je policajac Grada Igračaka. Uvijek sa sobom nosi zviždaljku i govori "Stoj u ime zakona!". Zavodi red u gradu i sprečava da Lukavi i Gobo prave nevolje.

## Sporedni likovi 
* **Maca Roza** je vlasnica poslastičarnice. Prava je dama, priča sa francuskim naglaskom i ne trpi gluposti, pa ni svoje.
* **Lutkica Dina** je tamnoputa lutka, vlasnica tezge. Njena tezga, iako mala, ima sve što bi stanovnicima Grada Igračaka zatrebalo. Predstavljena je kao figura starije sestre i pomaže igračkama da urade pravu stvar.
* **Meda Trba** je nestašni plišani medo. Nosi leptir mašnu, kačket i farmerke. Druži se sa Nodijem i majmunicom Martom.
* **Majmunica Marta** je plišana majmunica. Njena narav je čini autsajderom u Zemlji Igračaka. Želi da bude svačiji prijatelj, ali je njeno ponašanje često sprečava u tome. Druži se sa Nodijem i Meca Trbom.
* **Gospodin Iskra** je majstor Zemlje Igračaka. Uzrečica mu je "Izazov?... Sviđa mi se!". Dobar je prijatelj i uvijek je spreman da pomogne.
* **Gospodin Džambo** je prijateljski plišani slon. Koristi svoju veličinu da pomogne drugima, posebno Mišu Miši, njegovom najboljem prijatelju.
* **Miš Miša** je miš na navijanje i najbolji prijatelj gospodina Džamba. Ima komplekse u vezi sa svojom veličinom, ali mu Nodi i gospodin Džambo pomažu da ih prebrodi.
* **Gospodin Klimavi** je igračka sa kuglom kao podlogom. Veoma je postiđen svojom trapavošću, koju izaziva klimanje, posebno kada mu se rugaju.
* **Klovn na navijanje** je igračka klovn, koji prvai šašave trikove. Stoji na svoje dvije ruke, jer su mu noge spojene, kao u morskog lava.
* **Kegle** su porodica igračaka kegli, koje više od svega vole da budu oborene, obično od strane psa Čupka ili loptica skočica. Gospođa Kegla je obično viđena u Gradu Igračaka, pokušavajući da drži keglice na oku.
* **Harvi i Sesilija** su bube, diskriminisane zbog svoje veličine. Obično su viđene kako prelaze ulicu.
* **Loptica Malena** je dio velike porodice loptica skočica, koja obično privlači pažnju svojim skakanjem kada posjeti Grad Igračaka. Malena, iako je najmanja u porodici loptica, je poznata kao najbolji skakač Zemlje Igračaka.
* **Nodijev autić** je taksi Zemlje Igračaka. Sluša Nodija i odgovara za "Bip! Bip!". Iako mu inače treba vozač, ponekad se i sam kreće, posebno kada je Nodiju potrebna pomoć.

## Uloge 
## Reference 
## Vanjski linkovi 
* *Zvonko * na sajtu *TV.com*

Kategorija:Američke TV-serije sa početkom prikazivanja 2002.
Kategorija:Britanske TV-serije sa početkom prikazivanja 2002.
Kategorija:Američke animirane TV-serije iz 2000-tih
Kategorija:Britanske animirane TV-serije iz 2000-tih
Kategorija:Američke serije za djecu iz 2000-tih
Kategorija:Britanske serije za djecu iz 2000-tih
Kategorija:TV-emisije na engleskom jeziku